UDHËZIM
Nr. 26, datë 29.8.2025

[bookmark: _Hlk203372716]PËR PËRCAKTIMIN E KUSHTEVE PËR VENDOSJEN E KONTROLLEVE TË VEÇANTA SHËNDETËSORE PËR MBLEDHJEN DHE PËRPUNIMIN E DISA MOLUSQEVE BIVALVORE ME NJË NIVEL TË TOKSINËS AMNESIKE TË MOLUSQEVE (ASP), QË TEJKALON KUFIRIN 20 mg/kg[footnoteRef:2] [2:  Vendimi 2002/226/KE i Komisionit, datë 15 mars 2002, për vendosjen e kontrolleve të veçanta shëndetësore për mbledhjen dhe përpunimin e disa molusqeve bivalvore me një nivel të toksinës amnesike të molusqeve (ASP) (Amnesic Shellfish Poison), që tejkalon kufirin e përcaktuar nga direktiva e Këshillit 91/492/KEE.
] 


[bookmark: _Hlk203046145]Në mbështetje të pikës 4, të nenit 102, të Kushtetutës, dhe pikave 1, 2, 3 dhe 4, të nenit 23, të ligjit nr. 9863, datë 28.1.2008, “Për ushqimin”, i ndryshuar, 

UDHËZOJ:

1. Ky udhëzim ka për qëllim përcaktimin e kushteve për vendosjen e kontrolleve të veçanta shëndetësore, për mbledhjen dhe përpunimin e molusqeve bivalvore me një nivel të toksinës amnesike të molusqeve (ASP), që tejkalon kufirin 20 mg/kg.
2. Autoriteti Kombëtar i Ushqimit autorizon mbledhjen e molusqeve bivalvore, që i përkasin specieve Pecten maximus dhe Pecten jacobaeus, me një përqendrim të acidit domoik (DA) në të gjithë trupin, që kalon 20 mg/kg, por është më i ulët se 250 mg/kg, të cilat plotësojnë kërkesat e përcaktuara në pikën 3 të këtij udhëzimi.
3. Kërkesat referuar në pikën 2 janë, si më poshtë: 
[bookmark: _Hlk202877487]a) molusqet u nënshtrohen kushteve të mbledhjes të përcaktuara në shtojcën 1, bashkëlidhur këtij udhëzimi, dhe që është pjesë përbërëse e tij;
b) transportohen në kontejnerë ose automjete të vulosura nga Autoriteti Kombëtar i Ushqimit dhe dërgohen nga zonat e prodhimit në një stabiliment të aprovuar për kryerjen e përgatitjeve të veçanta të tyre, që përfshin heqjen e hepatopankreasit, indeve të buta ose çdo pjesë tjetër të kontaminuar që nuk është në përputhje me pikën 2, të shtojcës 1, bashkëlidhur këtij udhëzimi;
c) shoqërohen me një dokument regjistrimi, të lëshuar nga Autoriteti Kombëtar i Ushqimit, për çdo ngarkesë, si dhe pjesën ose pjesët anatomike që mund të përpunohen për konsum njerëzor. Autorizimi i përhershëm i transportit, i dhënë nga Autoriteti Kombëtar i Ushqimit, nuk është i vlefshëm; 
ç) pas heqjes së plotë të hepatopankreasit, indeve të buta dhe çdo pjese tjetër të kontaminuar, muskuli aduktor dhe/ose gonadet e destinuara për konsum njerëzor nuk duhet të përmbajnë një nivel të ASP-së të zbulueshëm nga teknikat HPLC, që tejkalon 20 mg/kg të DA.
4. Çdo lot i produktit përfundimtar testohet në Institutin e Sigurisë Ushqimore dhe Veterinarisë, nëse një mostër, siç përcaktohet në shtojcën 1 bashkëlidhur, përmban më shumë se 20 mg/kg DA, i gjithë loti asgjësohet nën mbikëqyrjen e Autoritetit Kombëtar të Ushqimit.
[bookmark: _Hlk206660085]5. Hepatopankreasi, indet e buta dhe çdo pjesë tjetër e kontaminuar, që tejkalon kufijtë e përcaktuar në pikën 2 të shtojcës bashkëlidhur (përfshirë produktin përfundimtar që tejkalon kufirin prej 20 mg/kg DA), asgjësohet nën mbikëqyrjen e Autoritetit Kombëtar të Ushqimit.
6. Autoriteti Kombëtar i Ushqimit siguron që HACCP-ja të aplikohet gjatë përgatitjes së produkteve, siç përcaktohet në shkronjën “b”, pika 3, të këtij udhëzimi. Prodhuesi njofton Autoritetin Kombëtar të Ushqimit për çdo rezultat që lidhet me produktin përfundimtar, që tregon se përmbajtja totale e toksinës amnesike të molusqeve (ASP) në pjesët e ngrënshme të molusqeve (i gjithë trupi ose çdo pjesë e ngrënshme veçmas) tejkalon 20 mg/kg të acidit domoik (DA), e matur me metodën e kromatografisë së lëngshme me performancë të lartë (HPLC).
7. Për zbatimin e këtij udhëzimi ngarkohen Autoriteti Kombëtar i Ushqimit, Instituti i Sigurisë Ushqimore dhe Veterinarisë dhe Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural.
Ky udhëzim hyn në fuqi pas botimit në Fletoren Zyrtare dhe i shtrin efektet nga data 1 janar 2026.

MINISTËR I BUJQËSISË DHE ZHVILLIMIT RURAL
Anila Denaj

SHTOJCA 1

1. Nuk lejohet mbledhja e molusqeve bivalve të specieve Pecten maximus dhe Pecten jacobaeus gjatë shfaqjes së një episodi toksik aktiv të ASP-së në ujërat e zonave të prodhimit të tyre, siç përcaktohet në udhëzimin nr. 25, datë 25.11.2010, “Për kushtet higjienike dhe kontrollet për molusqet e gjalla bivalvore, peshkun dhe produktet e peshkimit”, të ndryshuar. 
[bookmark: _GoBack]2. Lejohet një regjim i kufizuar i mbledhjes së molusqeve me përqendrim të DA-së, në të gjithë trupin, më të lartë se 20 mg/kg mund të fillohet nëse dy analiza të njëpasnjëshme të mostrave, të marra midis një dhe jo më shumë se shtatë ditëve, tregojnë se përqendrimi i acidit demoik (DA) në trupin e plotë të molusqeve është më i ulët se 250 mg/kg dhe se përqendrimi i DA në pjesët e destinuara për konsum njerëzor, të cilat duhet të analizohen veçmas, është më e ulët se 4,6 mg/kg. Analiza e trupit të plotë kryhet mbi një mostër e homogjenizuar të përgatitur prej 10 molusqesh. Analiza e pjesëve të ngrënshme kryhet mbi një mostër e homogjenizuar të përgatitur prej 10 pjesësh individuale.
3. Pikat e marrjes së mostrave do të vendosen nga Autoriteti Kombëtar i Ushqimit për të siguruar që produkti përmbush parametrat e përmendur në pikën 2. Pasi të lejohet mbledhja, frekuenca e marrjes së mostrave për analizën e acidit domoik në molusqe (i gjithë trupi dhe muskujt aduktorë dhe gonadatë veçmas) do të jetë të paktën javore. Mbledhja mund të vazhdojë nëse rezultatet janë në përputhje me kushtet e listuara në pikën 2.


